CELEX: 32021R1863
Language: el
Date: 2021-10-22 00:00:00
Title: Κανονισμός (ΕΕ) 2021/1863 του Συμβουλίου της 22ας Οκτωβρίου 2021 για την τροποποίηση του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό

25.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 377/1
               
            
         ΚΑΝΟΝΙΣΜΟΣ (ΕΕ) 2021/1863 ΤΟΥ ΣΥΜΒΟΥΛΙΟΥ
         της 22ας Οκτωβρίου 2021
         για την τροποποίηση του κανονισμού (ΕΚ) αριθ. 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό
         TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση (ΚΕΠΠΑ) 2021/1866 του Συμβουλίου, της 22ας Οκτωβρίου 2021, για την τροποποίηση της απόφασης 2010/788/ΚΕΠΠΑ σχετικά με την επιβολή περιοριστικών μέτρων κατά της Λαϊκής Δημοκρατίας του Κονγκό (1),
         Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1183/2005 του Συμβουλίου (2) θέτει σε ισχύ την απόφαση 2010/788/ΚΕΠΠΑ (3) και προβλέπει ορισμένα μέτρα κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό, συμπεριλαμβανομένης της δέσμευσης των περιουσιακών στοιχείων τους.
                  
               
                     (2)
                  
                  
                     Η απόφαση 2582 (2021) του Συμβουλίου Ασφαλείας των Ηνωμένων Εθνών («ΑΣΑΗΕ») τροποποίησε τα κριτήρια κατονομασίας προσώπων και οντοτήτων που υπόκεινται στα περιοριστικά μέτρα τα οποία καθορίζονται στις παραγράφους 9 και 11 της ΑΣΑΗΕ 1807 (2008). Η απόφαση (ΚΕΠΠΑ) 2021/1866 θέτει σε ισχύ την ΑΣΑΗΕ 2582 (2021).
                  
               
                     (3)
                  
                  
                     Τα εν λόγω μέτρα εμπίπτουν στο πεδίο εφαρμογής της Συνθήκης για τη λειτουργία της Ευρωπαϊκής Ένωσης και, ιδίως προκειμένου να διασφαλιστεί η ομοιόμορφη εφαρμογή της από τους οικονομικούς φορείς σε όλα τα κράτη μέλη, απαιτείται, επομένως, κανονιστική πράξη σε επίπεδο Ένωσης για να τεθεί σε ισχύ η απόφαση (ΚΕΠΠΑ) 2021/1866
                  
               
                     (4)
                  
                  
                     Συνεπώς, ο κανονισμός (ΕΚ) αριθ. 1183/2005 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 2α παράγραφος 1 του κανονισμού (ΕΚ) αριθ. 1183/2005, το στοιχείο θ) αντικαθίσταται από το ακόλουθο κείμενο:
            
                        «θ)
                     
                     
                        σχεδιάζουν, διευθύνουν, χρηματοδοτούν ή συμμετέχουν σε επιθέσεις κατά των κυανόκρανων της MONUSCO ή προσωπικού του Οργανισμού Ηνωμένων Εθνών, συμπεριλαμβανομένων των μελών της Ομάδας Εμπειρογνωμόνων, ή κατά ιατρικού προσωπικού ή προσωπικού ανθρωπιστικής βοήθειας».
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  Βλέπε σελίδα 33 της παρούσας Επίσημης Εφημερίδας.
         
            (2)  Κανονισμός (ΕΚ) αριθ. 1183/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (ΕΕ L 193 της 23.7.2005, σ. 1).
         
            (3)  Απόφαση 2010/788/ΚΕΠΠΑ του Συμβουλίου, της 20ής Δεκεμβρίου 2010, για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (ΕΕ L 336 της 21.12.2010, σ. 30).